Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 11. 12. 2012

Návrh 
stanoviska Miestneho zastupiteľstva Mestskej časti 
Bratislava – Nové Mesto k návrhu
dodatku Štatútu hlavného mesta SR Bratislavy – rozdelenie pôsobnosti 
v oblasti veterinárnej starostlivosti

Predkladá:							Materiál obsahuje:
Ing. Ľudovít Kollárik						1. Návrh uznesenia
prednosta MÚ							2. Dôvodovú správu
								3. Základný materiál
								4. Príloha

Spracovateľ:							Stanovisko právnej skupiny:
Ing. Miriam Kamhiyehová	- nie je potreba právneho
poverená vedením	  posúdenia	 		
odd. životného prostredia a územného plánovania		  

Na rokovanie prizvať:
- spracovateľa

december 2012

Návrh uznesenia

Miestne zastupiteľstvo

schvaľuje
  
Návrh stanoviska Miestneho zastupiteľstva mestskej časti Bratislava – Nové Mesto k návrhu dodatku Štatútu hlavného mesta SR Bratislavy – rozdelenie pôsobnosti v oblasti veterinárnej starostlivosti

a./ s pripomienkami

b./ bez pripomienok

DÔVODOVÁ  SPRÁVA									
Cieľom navrhovaného dodatku je zosúladenie Štatútu hlavného mesta SR Bratislavy (ďalej len štatút) s platnými ustanoveniami zákona č. 39/2007 Z. z. o veterinárnej starostlivosti v znení neskorších predpisov.
Vzhľadom na znenie zákona č. 342/2011 Z. z., ktorým sa mení a dopĺňa zákon                   č. 39/2007 Z. z. o veterinárnej starostlivosti v znení neskorších predpisov a o zmene a doplnení zákona NR SR č. 145/1995 Z. z. o správnych poplatkoch v znení neskorších predpisov (ďalej len novela zákona  veterinárnej starostlivosti) je nutné zmeniť znenie štatútu  v čl. 43 a čl. 44, ktorý sa týka okrem iného i rozdelenia pôsobnosti v oblasti veterinárnej asanácie.
Pôvodné znenie §22 ods. 7 zákona o veterinárnej starostlivosti vyjadrovala pôsobnosť obce možnosť zriaďovať, prevádzkovať alebo sa podieľať na prevádzke vhodného počtu útulkov a karantén pre zvieratá. Štatútom bola pôsobnosť rozdelená tak, že hlavné mesto malo v pôsobnosti možnosť zriaďovať, prevádzkovať alebo sa podieľať na prevádzke vhodného počtu útulkov a karantén a mestské časti mali možnosť podieľať sa na prevádzke vhodného počtu útulkov a karantén pre zvieratá.					Novelizácia zákona o veterinárnej starostlivosti ukladá obciam už obligatórne zriaďovať, prevádzkovať a podieľať sa na prevádzke útulkov a karantén pre zvieratá a súčasne ustanovením §22 ods. 8 pribudla obciam povinnosť zabezpečiť odchyt túlavých zvierat na území obce.
	Odchyt túlavých zvierat na území hlavného mesta SR Bratislavy je zabezpečovaný už od roku 1996, pričom náklady na veterinárnu asanáciu sú hradené hlavným mestom a všetkými mestskými časťami vo vzájomnom pomere 50% hlavným mestom a 50% mestskými časťami na základe Zmluvy o združení č.1/1996 zo dňa 1.10.1996 a jej dodatku č.1 zo dňa 04.07.1997.

	K predmetnému návrhu mestská časť už zasielala stanovisko v júli tohto roku. Vzhľadom na skutočnosť, že žiadosť z hlavného mesta bola doručená dňa 09.07.2012 a  najbližšie zasadnutie Miestneho zastupiteľstva mestskej časti Bratislava - Nové Mesto sa malo konať až v termíne 25.09.2012, zasielali sme na magistrát stanovisko bez vyjadrenia miestneho zastupiteľstva, aby bol dodržaný stanovený termín jeden mesiac v zmysle čl. 15 Štatútu hlavného mesta SR Bratislavy. Miestne zastupiteľstvo na rokovaní dňa 25.09.2012 dostalo informáciu o stanovisku.
	V predmetnom stanovisku sme uviedli, že vzhľadom na skutočnosť, že v návrhu dodatku absentujú náklady na prevádzkovanie útulku a karanténnej stanice, nie je možné sa vyjadriť k navrhovanému ustanoveniu čl. 44 ods. 1 písm. b), ktorým sa ukladá mestskej časti podieľať sa na prevádzke útulkov a karantén pre zvieratá. K ostatným ustanoveniam sme nemali žiadne pripomienky.

	Dňa 08.11.2012 sme opätovne obdržali žiadosť o stanovisko miestneho zastupiteľstva k predmetnému návrhu. Súčasne bola doručená na tunajší úrad i žiadosť o úhradu služby veterinárnej asanácie za obdobie september – december 2012 v zmysle Zmluvy o združení č.1/1996 zo dňa 1.10.1996 a jej dodatku č.1 zo dňa 04.07.1997. Súčasťou žiadosti boli i zmluva hlavného mesta s dodávateľom služieb na zabezpečenie nepretržitého výkonu vybraných činností veterinárnej asanácie a zmluva hlavného mesta o spolupráci pri prevádzke útulku pre zvieratá a poskytnutí finančného príspevku za týmto účelom.
Z predmetného vyplynulo, že všetky povinnosti obce, teda i mestskej časti, vyplývajúce z novely zákona o veterinárnej starostlivosti, budú hradené so združených finančných prostriedkov v Zmluvy o združení č.1/1996 zo dňa 1.10.1996 a jej dodatku č.1           zo dňa 04.07.1997 a teda náklady pre mestské časti by sa v budúcnosti nemali navýšiť, čo bolo overené i telefonicky na oddelení životného prostredia na magistráte.
 	Vzhľadom na vyššie uvedené, predkladáme návrh stanoviska Miestneho zastupiteľstva mestskej časti Bratislava – Nové Mesto v tomto znení.

Návrh stanoviska Miestneho zastupiteľstva mestskej časti Bratislava – Nové Mesto k návrhu dodatku Štatútu hlavného mesta SR Bratislavy – rozdelenie pôsobnosti v oblasti veterinárnej starostlivosti

	Vzhľadom na skutočnosť, že sa jedná o zmenu znenia príslušných článkov Štatútu hlavného mesta SR Bratislavy z dôvodu zosúladenia s príslušnou legislatívou a súčasne vzhľadom na informáciu hlavného mesta SR Bratislavy, že všetky činnosti vyplývajúce                pre hlavné mesto a mestské časti zo zákona č. 342/2011 Z. z., ktorým sa mení a dopĺňa zákon                   č. 39/2007 Z. z. o veterinárnej starostlivosti v znení neskorších predpisov a o zmene a doplnení zákona NR SR č. 145/1995 Z. z. o správnych poplatkoch v znení neskorších predpisov budú hradené so združených finančných prostriedkov v zmysle Zmluvy o združení č.1/1996 zo dňa 1.10.1996 a jej dodatku č.1 zo dňa 04.07.1997 Miestne zastupiteľstvo mestskej časti Bratislava – Nové Mesto nemá námietky voči zneniu návrhu dodatku Štatútu hlavného mesta SR Bratislavy – rozdelenie pôsobnosti v oblasti veterinárnej starostlivosti              s nasledovnou pripomienkou.
Vzhľadom na znenie Čl . I Zmluvy o združení č.1/1996 zo dňa 1.10.1996 a jej dodatku č.1  zo dňa 04.07.1997 (ďalej len Zmluva)
„Účelom tejto zmluvy je združiť finančné prostriedky na výkon vybraných činností veterinárnej asanácie, ktoré spočívajú v odchyte túlavých zvierat a v zbere tiel uhynutých zvierat na území hlavného mesta Slovenskej republiky Bratislavy“
a súčasne vzhľadom na vyššie uvedené, navrhujeme nasledovnú zmenu v tomto článku Zmluvy:
„Účelom tejto zmluvy je združiť finančné prostriedky na výkon vybraných činností veterinárnej asanácie, ktoré spočívajú:
•	v odchyte túlavých zvierat a ich následného umiestnenia do karanténnej stanice spolu so zabezpečením potrebných veterinárnych úkonov a starostlivosťou;
•	 vykonanie sterilizácie alebo kastrácie ferálnych mačiek,;
•	v podieľaní sa na prevádzkovaní útulkov;
•	v zbere a ďalšom nakladaní tiel uhynutých zvierat na území hlavného mesta Slovenskej republiky Bratislavy; “

- 1 -
Príloha č.1:	Návrh dodatku Štatútu hlavného mesta SR Bratislavy - rozdelenie pôsobnosti v oblasti veterinárnej starostlivosti

Dodatok č.
Štatútu hlavného mesta SR Bratislavy
z ............................. 2012

	Mestské zastupiteľstvo hlavného mesta Slovenskej republiky Bratislavy podľa §7b ods. 2 písm. c) a §11 ods. 5 písm. a) zákona Slovenskej národnej rady č. 377/1990 Zb.                   o hlavnom meste Slovenskej republiky Bratislave v znení zákona č. 535/2008 Z. z. ustanovuje:

Čl. I

Štatút hlavného mesta SR Bratislavy v znení dodatkov č. 1 až č. ... sa mení a dopĺňa takto:

1.	V čl.43 ods. 2 písmeno b) znie:
„b) zriaďuje, prevádzkuje a podieľa sa na prevádzke útulkov a karantén pre zvieratá,“.

2.	V čl. 43 sa ods. 2 dopĺňa písmenom c), ktoré znie:
„c) je povinná zabezpečiť odchyt túlavých zvierat na území Bratislavy.“.

3.	Poznámka pod čiarou k odkazu 79 znie:
„79) §16 ods. 7 a §22 ods. 7 a 8 zákony č. 39/2007 Z. z. o veterinárnej starostlivosti v znení zákona č. 342/2011 Z.z.“.

4.	V čl. 44 ods. 1 písmeno b) znie:
„b) podieľa sa na prevádzke útulkov a karantén pre zvieratá,“

5.	V čl. 44 sa odsek 1 dopĺňa písmenom c), ktoré znie:
„c) podieľa sa na zabezpečení odchytu túlavých zvierat na území mestskej časti.“

Čl. II

Tento dodatok nadobúda účinnosť .................... 2012.

									Milan Ftáčnik
									     primátor

- 2 -